CELEX: 62019TN0597
Language: da
Date: 2019-09-06 00:00:00
Title: Sag T-597/19: Sag anlagt den 6. september 2019 – Helsingin kaupunki mod Kommissionen

28.10.2019   
            
            
               DA
            
            
               Den Europæiske Unions Tidende
            
            
               C 363/27
            
         
      Sag anlagt den 6. september 2019 – Helsingin kaupunki mod Kommissionen
      (Sag T-597/19)
      (2019/C 363/36)
      Processprog: finsk
      
         Parter
      
      
         Sagsøger: Helsingin kaupunki (Helsinki, Finland) (ved advokat I. Aalto-Setälä)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 28. juni 2019 om statsstøtte SA.33846 –(2015/C) (ex 2011/CP) annulleres helt eller delvist.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at der foreligger en åbenbar fejl ved anvendelsen af artikel 107, stk. 1, TEUF i den anfægtede afgørelse.
                  
                              —
                           
                           
                              Kommissionen har anvendt princippet om den private aktør i en markedsøkonomi åbenbart urigtigt. Kommissionen har ved efterprøvelsen endvidere ikke taget tilstrækkeligt hensyn til alle de under efterprøvelsen fremlagte informationer og erklæringer, der viser, at de omtvistede lån er blevet tildelt under sædvanlige markedsvilkår og under iagttagelse af den fremgangsmåde, som en omhyggelig investor i en markedsøkonomi ville have anvendt under tilsvarende økonomiske betingelser.
                           
                        
                              —
                           
                           
                              Bedømmelsen af de omhandlede foranstaltninger er i strid med Kommissionens afgørelsespraksis og EU-Domstolens praksis. Kommissionen har anvendt beregningsmetoder, der ikke er egnede til at bedømme de specifikke aspekter af driftsmiddelkreditter.
                           
                        
                              —
                           
                           
                              Kommissionen har desuden anlagt et åbenbart fejlskøn, idet den har fastslået, at det omhandlede lån til anskaffelse af udstyr ikke kan anses for eksisterende støtte.
                           
                        
            
                  2.
               
               
                  Andet anbringende om, at begrundelsen for den anfægtede afgørelse ikke opfylder kravene i artikel 296 TEUF og den relevante retspraksis
                  
                              —
                           
                           
                              Begrundelsen for den anfægtede afgørelse er mengelfuld, navnlig hvad angår bedømmelsen af, hvorvidt købsprisen for Helsingin Bussiliikennes (HelB) handelsvirksomhed er sædvanlig for markedet, i hvilken forbindelse Kommissionen uden grund har bestridt korrektheden af de udtalelser fra sagkyndige, som Finland har fremlagt, uden klart og entydigt at tilkendegive sin opfattelse med hensyn til markedsprisen.
                           
                        
            
                  3.
               
               
                  Tredje anbringende om, at den anfægtede afgørelse er i strid med EU-rettens almindelige principper, navnlig princippet om beskyttelse af den berettigede forventning og proportionalitetsprincippet, og at den tilsidesætter retten til forsvar
                  
                              —
                           
                           
                              Kommissionen har i den anfægtede afgørelse urigtigt og under tilsidesættelse af princippet om beskyttelse af den berettigede forventning fastslået, at det lån til anskaffelse af udstyr, som HKL-Bussiliikenne er blevet tildelt, er støtte, idet Kommissionen har anlagt en mere snæver fortolkning af begrebet eksisterende støtte, end hvad der tidligere er blevet meddelt Finland.
                           
                        
                              —
                           
                           
                              Den af Kommissionen i den anfægtede afgørelse fastsatte anordning af tilbagesøgning går åbenbart længere, end hvad der er nødvendigt for at fjerne den uberettigede konkurrencefordel, som er blevet forårsaget af den angivelige statsstøtte. Den endelige købspris, der er betalt for HelB’s handelsvirksomhed, er sædvanlig for markedet. Køberen af handelsvirksomheden har ikke opnået nogen uberettiget fordel, da støtten er taget i betragtning i købsprisen. Udvidelsen af tilbagesøgningsanordningen til også at omfatte køberen af handelsvirksomheden er derfor i strid med proportionalitetsprincippet.